Pseudomaurski stil
<s>Pseudomaurski arhitektonski stil  se pojavio na području Bosne i Hercegovine krajem 19. vijeka sa dolaskom austrougarske vladavine.</s>

<s>Austrougarski period je period intezivne gradnje, čime nova uprava zadovoljava potrebe vlasti i potrebe stanovništva.</s><s>Pseudomaurska arhitektura ili kako je historičari arhitekture još zovu - arhitektura eklektike u Bosni i Hercegovini je interpretacija orijentalnog sloga, maurske athitektura ili pseudoorijentalni izraz.</s><s>Maursko doba u Španiji (VII-X vijek) postaje izvor ideja i inspiracije austrougarskim arhitektima koji su djelovali na prostorima Bosne i Hercegovine.</s><s>Među svjetski poznatim spomenicima ovog razdoblja u Španiji najdominantnije mjesto zauzima Alhambra ili Crvena tvrđava u Granadi i Velika džamija u Cordobi.</s>

<s>Pseudomaurski stil je bio baziran na historicizmu kao nastavak razvoja renesansne klasične arhitekture, koja je okončana sa pojavom moderne.</s><s>Formalne karakteristike ovog stila su: potkovičasti lukovi, ornamentika u štuku, lukovičaste kupole i dekoracija horizontalnih linija eksterijera u karakterističnim bojama.</s>

<s>Reprezentativni objekti 
Arhitekta Josip Vancaš već 1888. godine pseudomaurski stil primijenjuje na zgradi Muhamedanske gradske čitaonice u Sarajevu.</s><s>Na vakufskoj zgradi (hotel Central), koristi plitku čipkastu dekoraciju, a otvore prozora završava potkovičastim lukovima.</s><s>Poznatiji objekti građeni u ovom stilu su:
 Šerijatska sudačka škola u Sarajevu, arhitekte Karla Paržika
 Gradska vijećnica Sarajevo u Sarajevu, izgrađena 1896. godine, projektanta Ćirila Ivekovića
 Vijećnica u Brčkom, projektanta Ćirila Ivekovića, sa snažno istaknutim rizalitima čime se sugerira uobičajena raščlanjenost gabarita osmansko-turske arhitekture.</s><s>U istom stilu izgrađena je i zgrada hotela Posavina.</s><s>Kuća Kočića u Brčkom
 Vijećnica u Bosanskom Novom,,
 Vijećnica u Odžaku
 Vijećnica u Gračanici
 Gimnazija u Mostaru</s>

<s>Sinagoge 
Pri izgradnji jevrejskih hramova krajem 19. i početkom 20. stoljeća, korišten je Pseudomaurski stil , obzirom da je u svom određenju nosio vezu sa stilskim uzorima u Španiji u doba Kalifata.</s><s>Najveći broj bosanskih Jevreja Španiju je smatrao zemljom svog porijekla.</s><s>Sarajevska sinagoga 1902. godine po projektu Karla Paržika.</s><s>Sinagoga u Mostaru 1904. godine.</s><s>Zgrada nekadašnje Sinagoge u Zenici</s>

<s>Reference</s>

<s>Literatura 
 Nedžad Kurto: Sarajevo 1492-1992, Oko, Sarajevo.</s><s>Ibrahim Krzović: Arhitektura secesije u Bosni i Hercegovini“, Kulturno naslijeđe, Sarajevo
 Jela Božić, arhitekt Josip pl. Vancaš: Značaj i doprinos arhitekturi Sarajeva u periodu austrougarske uprave, doktorska disertacija, Sarajevo, 1989.</s>

<s>Pseudomaurski stil u arhitekturi BiH‎
Historicistička arhitektura
Maurska arhitektura</s>

